《去冬过石潭上时吴义夫同行欣然谓予曰诗境甚》
宋代·孙岩

长潭有令姿，山绿纳空洞。
轩轩吴武陵，曾此接飞鞚。
殷勤顾我笑，诗材不胜用。
重来春事深，物采尤错综。
褚小强怀大，秀异肯受控。
沈吟日已昃，十彀才一中。
故人抱才藻，众象入嘲弄。
即今温水馆，匡坐教弦诵。
嗟哉实前语，束苇代杗栋。
明当寄东风，烟水发清梦。

作者简介：徽州休宁人，字次皋，号爽山。孙嵩弟。诗清劲苦淡，如其为人。有《爽山集》。